﻿ R O M Â N I A CONSILIUL JUDEŢEAN BIHOR BIHAR MEGYEI TANÁCS BIHOR COUNTY COUNCIL HOTĂRÂRE A NR 128 din 25 iunie 2014 privind numirea dlui JACAN DAN - MIRCEA ca manager interimar la Centrul Judeţean pentru Conservarea şi Promovarea Culturii Tradiţionale Bihor, până la revenirea titularului pe post Având în vedere Expunerea de motive nr 8271 din 20 06 2014 a Preşedintelui Consiliului Judeţean Bihor şi Raportulului de specialitate nr 8272 din 20 06 2014 întocmit de Direcţia Administraţie Publică Locală – Serviciul Juridic – Contencios, precum și Raportul de avizare al Comisiei Juridică, de dezvoltare regională și cooperare transfrontalieră nr 8589 din 25 06 2014, Raportul de avizare al Comisiei pentru Cultură, culte, învățământ, tineret și sport nr 8555 din 25 06 2014, Ţinând cont de: - art 91 alin (1) litera a) şi d), alin (2) litera e) şi alin (5) punct 4 din Legea nr 215/2001 privind administraţia publică locală republicată, cu modificările şi completările ulterioare; - O U G nr 189/2008 privind managementul instituţiilor publice de cultură, cu modificările şi completările ulterioare; - Contractul de management nr 96697/31 07 2013 încheiat între Consiliul Judeţean Bihor şi dl Dume Dumitru Adrian; - Ordonanţele de dispunere a controlului judiciar emise de către Direcţia Naţională Anti- corupţie în dosar nr 85/P/2013 având ca inculpat pe dl Dume Dumitru Adrian, manager al Centrului Judeţean pentru Conservarea şi Promovarea Culturii Tradiţionale Bihor; - Dispoziţia Preşedintelui Consiliului Judeţean nr 45/13 01 2014 prin care s-a dispus sus- pendarea contractului de management nr 96697/31 07 2013 începând cu data de 13 01 2014 şi până la încetarea interdicţiei pusă în seama numitului Dume Dumitru-Adrian; Pentru asigurarea unui cadru funcţional instituţiei publice de cultură astfel încât activităţile acesteia să poată fi desfăşurate în bune condiţii şi la timp; În vederea desemnării unei conduceri interimare pe perioada suspendării contractului de management a titularului postului care să aibă mandatul necesar luării măsurilor de organizare şi ges- tionare a activităţii instituţiei; În temeiul art 97 alin (1) şi (2) din Legea administraţiei publice locale nr 215/2001, republicată cu modificările şi completările ulterioare CONSILIUL JUDEŢEAN BIHOR HOTĂRĂŞTE: (unanimitate) Art 1 Se numeşte dl JACAN DAN-MIRCEA ca manager interimar la Centrul Judeţean pentru Conservarea şi Promovarea Culturii Tradiţionale Bihor, începând cu data de 01 07 2014 şi până la revenirea titularului pe post Art 2 Pe perioada asigurării interimatului, între autoritate şi dl Jacan Dan-Mircea se încheie contractul de management prevăzut în anexa la prezenta hotărâre, parte integrantă a acesteia Art 3 Pentru activitatea prestată pe perioada interimatului, dl Jacan Dan – Mircea va beneficia de remuneraţia acordată titularului funcţiei de manager, potrivit art 4 din Contractul de management nr 9667/31 07 2013, în cuantum brut lunar de 4 490 lei, plătită de instituţia de cultură din subvenţiile bugetare asigurate de autoritate în acest scop Art 4 Se împuterniceşte Preşedintele Consiliului Judeţean Bihor, dl Cornel Popa pentru semnarea contractul de management prevăzut în anexă în numele şi pe seama autorităţii judeţene Art 5 Cu ducerea la îndeplinire şi punerea în aplicare a prevederilor prezentei hotărâri se încredinţează dl Jacan Dan – Mircea, Direcţia Generală Economică – Compartimentul Monitorizarea Instituţiilor Subordonate şi Centrul Judeţean pentru Conservarea şi Promovarea Culturii Tradiţionale Bihor Art 6 Prezenta hotărâre se comunică cu: Instituţia Prefectului - Judeţul Bihor, Preşedintele Consiliului Judeţean Bihor, Direcţia Generală Administraţie Publică Locală - Serviciul Juridic - Contencios, Compartimentul Relaţii cu Consilierii, dl Jacan Dan – Mircea, Direcţia Generală Economică – Compartimentul Monitorizarea Instituţiilor Subordonate şi Centrul Judeţean pentru Conservarea şi Promovarea Culturii Tradiţionale Bihor PREȘEDINTE,CONTRASEMNEAZĂ: Cornel Popa SECRETAR AL JUDEȚULUI, Carmen Soltănel 7 ex Vizat, PREŞEDINTE, SECRETAR AL JUDEȚULUI, Cornel Popa Carmen Soltănel ANEXĂ la Hotărârea C J Bihor nr 128 din 25 06 2014 CONTRACT DE MANAGEMENT PENTRU PERIOADA ASIGURĂRII INTERIMATULUI Nr ________ din _____________ 2014 I Părţile contractului ART 1 1 Consiliul Judeţean Bihor, cu sediul în Oradea, Parcul Traian nr 5, judeţul Bihor, reprezentat prin domnul Popa Cornel, preşedinte al Consiliului Judeţean Bihor, denumit în continuare autoritate, şi 2 Domnul Jacan Dan-Mircea, în calitate de manager interimar al Centrului Judeţean pentru Conservarea şi Promovarea Culturii Tradiţionale Bihor, domiciliat în Oradea, str Caraşului, nr 12, jud Bihor, posesor al cărţii de identitate seria ____ nr ______, eliberată de SPCLEP Oradea, la data de _______, CNP 1590127054670, denumit în continuare manager interimar, au încheiat prezentul contract de management, cu respectarea următoarelor clauze: II Obiectul contractului ART 2 Prin prezentul contract de management, managerul interimar se obligă să asigure organizarea, gestionarea şi conducerea activităţii CENTRULUI JUDEŢEAN PENTRU CONSERVAREA ŞI PROMOVAREA CULTURII TRADIŢIONALE BIHOR, denumită în continuare instituţie III Durata contractului ART 3 Prezentul contract de management se încheie pe durată determinată, producând efecte de la data 01 07 2014 până la data revenirii titularului pe post IV Remuneraţia managerului ART 4 (1) Pentru activitatea prestată conform dispoziţiilor prezentului contract de management, managerul primeşte de la instituţie, din subvenţiile bugetare asigurate de autoritate în acest scop, o remuneraţie lunară, în valoare brută de 4 490 lei (2) Remuneraţia prevăzută la alin (1) se acordă managerului interimar odată cu acordarea drepturilor salariale lunare pentru angajaţii instituţiei (3)Remuneraţia managerului interimar este asimilată salariului, din punctul de vedere al obligaţiilor decurgând pentru manager şi autoritate din legislaţia privind sistemul public de pensii şi alte drepturi de asigurări sociale, inclusiv dreptul de asigurare pentru accidente de muncă şi boli profesionale, din legislaţia privind sistemul asigurărilor pentru şomaj şi stimularea ocupării forţei de muncă, precum şi din legislaţia privind asigurările de sănătate V Drepturile şi obligaţiile părţilor ART 5 Drepturile şi obligaţiile managerului interimar: (1) Managerul interimar are,în principal, următoarele drepturi: 1 să beneficieze de condiţii corespunzătoare pentru realizarea activităţii; 2 să primească remuneraţia prevăzută la cap IV pentru activitatea prestată conform dispoziţiilor prezentului contract de management; 3 să i se deconteze cheltuielile de cazare, diurnă, transport şi alte cheltuieli, pe bază de documente justificative, pentru deplasările în interesul instituţiei, efectuate în ţară şi în străinătate, din bugetul instituţiei sau, după caz, al autorităţii, cu aprobarea ordonatorului principal de credite al acesteia; 4 dreptul la repaus zilnic şi săptămânal; repausul zilnic este de cel puţin 12 ore consecutiv între două zile de lucru, iar repausul săptămânal se acordă două zile consecutiv, de regulă sâmbăta şi duminica; 5 dreptul la concediu de odihnă anual plătit de autoritate, durata concediului de odihnă fiind de 25 zile lucrătoare/an, raportat la timpul efectiv lucrat; managerul are obligaţia de a efectua anual concediul de odihnă, efectuarea concediului în anul următor fiind permisă numai cu acordul autorităţii, în cazuri temeinic motivate; compensarea în bani a concediului de odihnă neefectuat este permisă numai în cazul încetării contractului de management; concediul de odihnă poate fi întrerupt, la cererea autorităţii, pentru motive obiective 6 în cazul unor evenimente familiale deosebite, managerul interimar are dreptul la zile libere plătite, care nu se includ în durata concediului de odihnă; evenimentele familiale deosebite şi numărul zilelor libere plătite sunt următoarele: căsătoria managerului – 5 zile lucrătoare; căsătoria unui copil – 2 zile lucrătoare; naşterea unui copil – 5 zile lucrătoare, plus 10 zile dacă a urmat cursul de puericultură; decesul soţiei/copilului/părinte/socru sau soacră – 3 zile lucrătoare; decesul unui bunic/bunică/frate/soră – 1 zi lucrătoare; 7 managerul interimar are dreptul la plata concediului medical conform prevederilor legale în vigoare; 8 managerul interimar beneficiază de timp liber plătit pentru zilele de sărbători legale stabilite prin Codul Muncii şi pentru zilele de repaus săptămânal lucrate; 9 dreptul la acces la formare profesională; 10 managerul interimar are dreptul la telefon de serviciu (2) Managerul interimar are, în principal, următoarele obligaţii: a)să asigure gestionarea şi administrarea corectă, eficientă, în condiţiile legii, a bugetului şi patrimoniului instituţiei; b)să elaboreze şi să aplice strategii specifice, în măsură să asigure desfăşurarea în condiţii performante a activităţii curente şi de perspectivă a instituţiei; c)să elaboreze şi să propună spre aprobare autorităţii proiectul de buget al instituţiei; d)să asigure respectarea destinaţiei subvenţiilor/alocaţiilor bugetare aprobate de ordonatorul principal de credite; e) să ia măsuri pentru asigurarea pazei instituţiei şi a serviciilor de prevenire şi stingere a incendiilor; f) să stabilească măsuri privind protecţia muncii şi să faciliteze cunoaşterea de către salariaţi a normelor de securitate a muncii ART 6 Drepturile şi obligaţiile autorităţii (1)Autoritatea are, în principal, următoarele drepturi: a)să solicite managerului interimar rapoarte asupra activităţii, ori de câte ori consideră ca necesar; b)să verifice modul în care managerul îşi desfăşoară activitatea şi să evalueze activitatea acestuia; c)să dispună revocarea mandatului dat managerului interimar atunci când apreciază că acesta nu şi- a îndeplinit corespunzător obligaţiile; d)autoritatea poate rechema managerul din concediul de odihnă în caz de forţă majoră sau pentru interese urgente care impun prezenţa acestuia la locul de desfăşurare a activităţii; în acest caz angajatorul are obligaţia de a suporta toate cheltuielile managerului şi ale familiei sale, necesare în vederea revenirii la locul de desfăşurare a activităţii precum şi eventualele prejudicii suferite de acesta ca urmare a întreruperii concediului de odihnă (2) Autoritatea are, în principal, următoarele obligaţii: a)să acorde managerului toate drepturile care decurg din prezentul contract de management; b)să asigure instituţiei subvenţiile bugetare necesare pentru plata remuneraţiei managerului, prevăzută la cap IV din prezentul contract de management; c)să reanalizeze periodic sumele necesare realizării activităţii instituţiei VI Limitele de competenţă ART 7 Pentru realizarea obiectului prezentului contract de management, managerul dispune de următoarele competenţe: a)decide asupra modului de utilizare a bugetului aprobat al instituţiei, conform prevederilor prezentului contract de management, cu respectarea prevederilor legale, fiind ordonator terţiar de credite; b)adoptă măsuri în vederea îndeplinirii prevederilor bugetului anual de venituri şi cheltuieli al instituţiei, pentru dezvoltarea şi diversificarea surselor de venituri extrabugetare, în condiţiile reglementărilor legale în vigoare; c)selectează, angajează, promovează, sancţionează şi concediază personalul salariat, în condiţiile legii; d)negociază clauzele contractelor de muncă, în condiţiile legii; e)stabileşte atribuţiile de serviciu pe compartimente ale personalului angajat, conform regulamentului de organizare şi funcţionare a instituţiei, precum şi obligaţiile profesionale individuale de muncă ale personalului de specialitate, aprobate prin fişele de post; f)reprezintă instituţia în raporturile cu terţii; g)încheie acte juridice de conservare, administrare sau dispoziţie în numele şi pe seama instituţiei, în condiţiile legii; h)negociază clauzele contractelor încheiate conform prevederilor Codului civil sau, după caz, conform legilor speciale; i)alte competenţe încredinţate prin dispoziţie a ordonatorului principal de credite sau hotărâre a autorităţii ART 8 (1) Autoritatea asigură managerului interimar, în limita prevederilor legale şi ale prezentului contract de management, deplină libertate în organizarea, gestionarea şi conducerea activităţii instituţiei (2) Managerul interimar este obligat să îşi exercite drepturile şi responsabilităţile care fac obiectul prezentului contract de management în interesul instituţiei Managerului interimar îi sunt interzise orice activităţi şi manifestări de natură să prejudicieze interesul şi prestigiul instituţiei ART 9 Pe durata prezentului contract de management, managerul interimar este obligat să păstreze cu rigurozitate confidenţialitatea asupra datelor şi informaţiilor referitoare la activitatea instituţiei, care au un astfel de caracter sau care sunt stabilite ca având un astfel de caracter de către autoritate VII Clauze speciale ART 10 În activitatea sa, managerul interimar este asistat de organismul colegial – consiliu de specialitate VIII Răspunderea contractuală ART 11 Pentru neîndeplinirea sau pentru îndeplinirea necorespunzătoare a obligaţiilor stabilite în prezentul contract de management părţile răspund potrivit reglementărilor legale ART 12(1) Managerul interimar răspunde pentru daunele produse instituţiei prin orice act al său contrar intereselor instituţiei şi autorităţii, prin acte de gestiune imprudentă, prin utilizarea abuzivă sau neglijentă a fondurilor instituţiei (2) În cazul în care există indicii privind săvârşirea unei infracţiuni în legătură cu executarea prezentului contract de management, autoritatea are obligaţia de a sesiza de îndată organele competente I X Forţa majoră ART 13 (1) Forţa majoră este stabilită şi constatată în condiţiile legii (2) Forţa majoră exonerează părţile contractante de îndeplinirea obligaţiilor asumate prin prezentul contract de management, pe toată perioada în care aceasta acţionează (3) Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia (4) Partea contractantă care invocă forţa majoră are obligaţia de a notifica celeilalte părţi, în termen de 15 zile calendaristice şi în mod complet, producerea acesteia şi de a lua orice măsuri care îi stau la dispoziţie în vederea limitării consecinţelor (5) Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract de management, fără ca vreuna dintre părţi să poată pretinde celeilalte daune-interese X Modificarea contractului de management ART 14 Prevederile prezentului contract de management pot fi modificate prin act adiţional, cu acordul ambelor părţi ART 15 Părţile vor adapta contractul de management corespunzător reglementărilor legale intervenite ulterior încheierii actului adiţional şi care îi sunt aplicabile XI Încetarea contractului de management ART 16 (1) Prezentul contract de management încetează în următoarele cazuri: a)revenirea titularului pe post; managerul interimar nu mai îndeplineşte oricare dintre condiţiile prevăzute la art 3 din O U G nr 189/2008 privind managementul instituţiilor publice de cultură;; b)renunţarea managerului la mandatul încredinţat; c)prin acordul părţilor; d)decesul sau punerea sub interdicţie judecătorească a managerului interimar; e)forţă majoră, în condiţiile prevăzute la art 13 alin (5) (2)În cazul prevăzut la alin (1) lit b), managerul interimar va acorda un preaviz de cel puţin 30 de zile XII Soluţionarea litigiilor ART 17 Litigiile izvorâte din încheierea, executarea, modificarea, încetarea şi interpretarea clauzelor prezentului contract de management sunt de competenţa instanţelor judecătoreşti de contencios administrativ, în condiţiile legii XIII Dispoziţii finale ART 18 (1) În cazul în care managerul deţine o funcţie de execuţie în instituţie sau în cadrul unei alte autorităţi publice, contractul individual de muncă pentru funcţia respectivă se suspendă (2)Suspendarea contractului individual de muncă prevăzut la alin (1) îşi produce efectele de la data încheierii prezentului contract de management până la data încetării acestuia, în una dintre modalităţile legale ART 19 Prezentul contract de management a fost întocmit în 2 (două) exemplare, fiecare cu valoare de original, câte unul pentru fiecare parte AUTORITATE MANAGER INTERIMAR CONSILIUL JUDEŢEAN BIHOR JACAN DAN-MIRCEA PREŞEDINTE CORNEL POPA VIZAT JURIDIC, VIZAT C F P , 